อังกฤษอวดโฉม! ธนบัตร “คิงชาร์ลส์ที่ 3” จ่อใช้กลางปี 67
“แบงชาติอังกฤษ” เผยโฉมธนบัตรใหม่ 4 แบบ “คิงชาร์ลส์ที่ 3” แบบ 5 ปอนด์,10 ปอนด์, 20 ปอนด์ และ 50 ปอนด์ คาดเริ่มนำออกมาใช้ในระบบกลางปี 67
อังกฤษอวดโฉม! ธนบัตรใหม่ 4 แบบ “คิงชาร์ลส์ที่ 3” คาดเริ่มนำออกมาใช้ในระบบกลางปี 67
21 ธ.ค. 2565

วันนี้(21ธ.ค.65) สำนักข่าวต่างประเทศรายงานว่า ธนาคารกลางอังกฤษเผยภาพของธนบัตรใหม่ 4 ฉบับ ที่มีพระบรมสาทิสลักษณ์ของพระเจ้าชาร์ลส์ ที่ 3 ปรากฏอยู่บนด้านหน้าและบนช่องโปร่งใสของธนบัตรเมื่อวันจันทร์ ประกอบด้วย ธนบัตรมูลค่า 5 ปอนด์, 10 ปอนด์, 20 ปอนด์ และ 50 ปอนด์  และระบุว่า ธนบัตรใหม่อาจเริ่มนำออกมาใช้ในระบบการเงินของอังกฤษช่วงกลางปี 2567
ส่วนธนบัตรปัจจุบัน ที่ปรากฏพระบรมสาทิสลักษณ์ของสมเด็จพระราชินีนาถเอลิซาเบธที่ 2 จะยังคงใช้ได้ตามกฎหมายต่อไป และจะค่อยๆ นำออกจากระบบการเงินหากมีการชำรุดหรือฉีกขาด
ขณะที่เหรียญ 50 เซนต์ ที่มีพระบรมสาทิสลักษณ์ของพระเจ้าชาร์ลส์ ที่ 3 เริ่มนำออกใช้ผ่านสำนักงานไปรษณีย์ทั่วประเทศแล้ว โดยคาดว่าเหรียญใหม่ราว 4.9 ล้านเหรียญได้ทยอยแจกจ่ายไปยังสำนักงานไปรษณีย์ทั่วประเทศ และเหรียญที่มีพระบรมฉายาสาทิสลักษณ์ของสมเด็จพระราชินีนาถเอลิซาเบธที่ 2 จะยังคงใช้งานได้อยู่ต่อไปเช่นกัน